PATVIRTINTA

 Lopšelio-darželio ,,Gintarėlis”

direktorė Kristina Brinklienė

 2017 m. gruodžio 22 d.

 įsakymas Nr. V-117

**PANEVĖŽIO LOPŠELIO**-**DARŽELIO „GINTARĖLIS“**

**2018 METŲ VEIKLOS PLANAS**

**I. BENDROSIOS NUOSTATOS**

1. Panevėžio lopšelio-darželio ,,Gintarėlis“ veiklos planas 2018 metams (toliau – planas) parengtas, atsižvelgus į strateginį 2017–2019 m. lopšelio-darželio planą, švietimo būklę, bendruomenės poreikius. Nustato metinius lopšelio-darželio tikslus bei uždavinius, apibrėžia prioritetus ir priemones uždaviniams vykdyti.
2. Veiklos planu siekiama, įgyvendinant valstybinę švietimo politiką, teikti kokybiškas švietimo paslaugas, atitinkančias nuolat kintančias visuomenės reikmes, tenkinti ikimokyklinio ir priešmokyklinio ugdymosi poreikius, racionaliai, taupiai ir tikslingai naudoti švietimui skirtus išteklius.
3. Veiklos planas parengtas atsižvelgus į Panevėžio miesto savivaldybės administracijos Švietimo skyriaus 2018 metų veiklos prioritetus, Panevėžio lopšelio-darželio ,,Gintarėlis“ 2017-2019 metų strateginį veiklos planą; 2007 m. sudarytą, 2011 m. atnaujintą, 2012 m. rugpjūčio 12 d. Panevėžio miesto savivaldybės Tarybos sprendimu Nr. 1-219 patvirtintą ir 2015 m. ir 2017 m. papildytą lopšelio-darželio ugdymo programą ,,Gintarėlyje gyvensim, gėrio daigelius purensim“ programą.
4. Veiklos planą įgyvendins Panevėžio lopšelio-darželio ,,Gintarėlis“ administracija, pedagogai ir kiti pedagoginiame procese dalyvaujantys specialistai, nepedagoginiai darbuotojai, ugdytiniai ir jų tėvai.
5. Plane naudojami sutrumpinimai: informacinės komunikacinės technologijos – IKT, elektroninis dienynas – ED, pedagoginė psichologinė tarnyba – PPT, mokytojų taryba – MT, metodinės grupės pasitarimas – MGP.
6. **2017 METŲ VEIKLOS ANALIZĖ**

Įgyvendinant 2017 metų veiklos planą, atliepta strateginiams lopšelio-darželio tikslams, numatytiems veiklos prioritetams. Atsižvelgta į praėjusiųjų metų tikslus ir uždavinius. 2017 metams buvo išsikelti du tikslai:

**1.Ugdymo kokybės procesų tobulinimas, modernizuojant aplinką ir ugdymo priemones, laiduojant asmenybės brandą ir socializacijos sėkmę ikimokykliniame ir priešmokykliniame amžiuje.**

**2. Saugi, sveika ir darni bendruomenė nuolatinės kaitos, bendradarbiavimo ir tobulėjimo procese.**

Pirmojo tikslo įgyvendinimui buvo numatyti šie uždaviniai: 1) Analizuoti, koreguoti ir vertinti lopšelyje-darželyje taikomas ugdymo(si) metodikas, skatinant kūrybinį ugdytinių potencialą, diegiant sveikos gyvensenos įgūdžius ir siekiant sėkmingo prevencinių programų integravimo bei specialiųjų ugdymosi poreikių tenkinimo; 2) Plėtoti ugdymo procesų kokybę, papildant ugdymo priemonių mokyklos bazę, tikslingai tęsiant IKT panaudojimą ir diegimą bei keliant pedagogų kvalifikaciją; 3) Kurti saugius pokyčius Mokyklos aplinkoje, racionaliau išnaudoti lauko aikštynų ir kitas erdves, siekiant pagerinti vaikų fizinį aktyvumą.

Siekiant pirmojo tikslo uždavinių realizavimo, orientuotasi į vaiko sveikatos stiprinimą, poreikių tenkinimą ir individualių gebėjimų puoselėjimą bei tobulinimą. Vyko mokytojų metodinės grupės pasitarimas „Prevencinė veikla ir taikymas mūsų įstaigoje“, kurios metu auklėtoja Rasa Nagelienė vedė atvirą praktinę veiklą prevencijos tema „Ugnis-draugas ir priešas“. Vaikų sveikatos stiprinimui ir saugumo prevencijai buvo organizuotas vasaros lygiadienio ir Joninių rytmečio paminėjimas „Žolynėliai Lietuvos, sveikatėlės nestokos!“, prevencinė savaitė „Pavojai slypintys aplinkoje: pievoje, miške, kelyje, namuose“. Tenkinant vaikų saviraiškos poreikį ir tradicijų puoselėjimą buvo organizuota pramoga „Užgavėnių personažų linksmybės“, renginys lauke „Gražiausi pasakų personažai vasaros fone“, kūrybinių darbų paroda Šv. Trejybės bažnyčioje „Keliaudami Gavėnios taku, žiedais pasitiksime Kristų“, visus mokslo metus vyksta meninio ugdymo pedagogo projektinė veikla „Garbiname, Viešpatį“. Vaikų noras bendrauti, bendradarbiauti atsiskleidė pramogoje „Darželio gimtadienį pasitikime su šypsena“, Kaziuko mugėje „Suverkime draugystės vėrinį iš savo rankų darbelių“. Po truputį taikomos naujo ugdymo metodikos, atsiranda ugdomųjų veiklų įvairovė, pavyzdžiui, žiemos pramoga „Miško takeliu drauge su žvėreliais“, kurios metu buvo formuojamos gamtosauginės žinios nekasdienėje aplinkoje. Norint atskleisti vaikų gebėjimus kurioje nors srityje, formuoti tam tikras kompetencijas, vyko nuoseklus duomenų rinkimas ir analizė. Tenkinant specialiuosius vaikų poreikius, vyko logopediniai užsiėmimai, pedagogų ir tėvų konsultacijos su specialistais bei kalbinis projektas ankstyvajame amžiuje „Seku, seku pasaką“.

Įgyvendinant antrąjį uždavinį, buvo organizuotas mokytojų metodinės grupės pasitarimas „Pasiūlymų 2018 m. veiklos planui pristatymas ir siūlymai tolimesniam ugdomosios veiklos vertinimui“ bei pasidalinta gerosios patirties iš lankytų seminarų pritaikymu savo darbe, atlikta mokytojų kvalifikacijos suvestinės už 2017 m. apžvalga. Mokytojų taryba atliko 2016 m. veiklos programos apžvalgą, pristatė 2017 m. prioritetines sritis, svarstė ir tvirtino mokyklos veiklos planą 2017 m. ir strateginį mokyklos veiklos planą 2017–2019 m., derino perspektyvinę mokytojų ir pagalbos mokiniui specialistų atestacinę programą, apžvelgė elektroninio dienyno privalumus bei trūkumus ir teikė siūlymus jo tobulinimui. Buvo sukurta lopšelio-darželio „Gintarėlis“ uždara facebook grupė, kurioje dalinamasi informacija ir džiaugiamasi bendruomenės pasiekimais. Patobulinta „Gintarėlio“ elektroninė svetainė – prie naujienų talpinamas ne tik tekstas, bet ir nuotraukos. Siekiant nuotolinio bendravimo ir plėtojant ugdymo procesą, auklėtojos užsiregistravo į respublikinį interaktyvų ikimokyklinukų ir priešmokyklinukų projektą „Kaip surasti Lietuvą 2018?“ Siekiant efektyvesnio darbo ir ieškant optimalesnių bendradarbiavimo formų su tėvais, visos grupės yra aprūpintos nešiojamais kompiuteriais, įsigytas naujas daugiafunkcinis spalvotas kopijavimo aparatas, įsigytos interaktyvios grindys.

Sudarant galimybes trečiojo uždavinio įgyvendinimui, buvo organizuotas mokytojų tarybos posėdis, kuriame atlikta pasirinktos veiklos vidinio vertinimo analizė ir apžvelgtos lėšos panaudotos 2017 m. ugdymo planų įgyvendinimui bei numatyta finansinė perspektyva ateinantiems metams. Siekiant pagerinti vaikų fizinį aktyvumą bendradarbiaujant su socialiniais partneriais, dalyvauta tarpdarželinėse estafetėse mieste „Olimpinės viltys“, tarpdarželinėse futbolo varžybose Panevėžio kultūros ir sporto centre, sporto sveikatos stiprinimo renginyje „Futboliuko“ varžybose, kuriose tapo nugalėtojais ir buvo apdovanoti taure bei Panevėžio dviračių federacijos Senvagėje organizuotose varžybose „Paspirtukas 2017“. Kuriose mūsų darželio atstovė Amelija Bernotavičiūtė laimėjo antrąją prizinę vietą. Išnaudojant kiemo erdves ugdymo procese, vyko akcija „Auginkime kartu“, renginys vaikų ginimo dienai „Gera, smagu – važiuot visiems kartu“, vandens pramogų ir burbulų renginys lauke, pramoga „Kybur, vybur vabalai, ar pažįstat juos vaikai?“, sportinė rudens pramoga-išvyka „Margaspalvio miško paslaptys“.

Antrojo tikslo siekiamybėje orientuotasi į šiuos uždavinius: 1) Efektyvinti mokyklos narių bendradarbiavimą, saugant kultūrinį ir dvasinį paveldą, ugdant pilietiškumą, išlaikant katalikiškąsias tradicijas; 2) Plėtoti mokyklos edukacines, informacines ir socialines funkcijas, orientuojantis į visos bendruomenės poreikius, įvairinti patirties sklaidą pagal turimas kompetencijas; 3) Aktyvinti tėvų įsitraukimą į ugdymo procesą, tobulinant bendravimo ir bendradarbiavimo kultūrą, šeimų konsultavimo metodikas apie individualius ugdytinių pasiekimus.

Antrojo tikslo pirmuoju uždaviniu siekiama neprarasti mokyklos išskirtinumo – katalikiškumo ir puoselėjamų vertybių, kurias mokykla siekia išlaikyti per bendruomenės narių sąmoningumą. Organizuotas lopšelių-darželių direktorių pavaduotojų metodinės dienos renginys „Ieškokime gėrio aplinkui ir dalinkimės juo“, kurio metu vyko atvira veikla siekiant patyčių prevencijos ikimokykliniame amžiuje. Šv. Juozapo globos namuose vyko rytmetis „Tradicijų kelyje drauge su išminčiais“, dalyvauta Gamtos mokyklos akcijoje „Už vieną trupinėlį, čiulbėsiu visą vasarėlę“, kurios metu parodytas muzikinis spektaklis „Žvirblio dainelės“, mokslo metų pradžios renginys „Net peliukai susimąstė, prie darželio reiks priprasti“. Tautiškumo, patriotinių vertybių ugdymas, puoselėjimas vyko minint Lietuvos gynėjų dieną „Atmintis gyva, nes liudija“, rytmetis Kovo 11-ąją pasitinkant „Vėliavėlių paradas su dainomis“ ir parodėlė „Senos ir naujos lietuviškos knygos vaikams“. Krikščioniškųjų tradicijų puoselėjimas – didžiojo margučio puošimas ir Atvelykio pramoga „Džiaugias pievos ir laukai, prisikėlė net žiedai“, susikaupimo rytmetis prieš visų šventųjų ir visų mirusiųjų dienas „Prisiminimai liepsnelėse“, spalio mėnesio maldų vainikas Šv. Mergelei Marijai.

Atliepiant antrąjį uždavinį ir siekiant plėtoti mokyklos edukacines, informacines ir socialines funkcijas, orientuojantis į visos bendruomenės poreikius, direktorė Kristina Brinklienė mokytojų tarybos posėdyje pateikė svarstymui preliminarias grupių komplektacijas bei modelius, pristatė priešmokyklinio ugdymo veiklos planą-projektą už 2017–2018 m.m., taip pateikdama veiklos perspektyvas suderintas su bendruomenės interesais bei grįžtamąjį ryšį įsivertinimo procese. Visa mokyklos bendruomenė įsitraukė į kitas veiklas: pasaulinės Žemės dienos akciją „Apkabinkime Žemę“, priešmokyklinukų išleistuvių renginį „Paliekame savąjį darželį, į mokyklėlę veda kelias“, maldingąją kelionę į Šv. Benedikto vienuolyną, vaikų kūrybos plenerus „Gamtos spalvos“ ir „Gražiausias žiedas Lietuvai“ Gamtos mokykloje. Auklėtojos savo patirtimi pasidalino su vaikais organizuodamos konkursą-parodą „Mano grupės kalendorius 2018“. O direktorė Kristina Brinklienė organizuodama bendruomenės edukacinę išvyką į Sirutiškes, paskatino pajusti pasididžiavimą savo profesija bei bendrystės jausmą dalyvaujant kartu veikloje.

Trečiajame uždavinyje numatytomis veiklomis buvo siekiama aktyvinti tėvų įsitraukimą į ugdymo procesą, tobulinant bendravimo ir bendradarbiavimo kultūrą, šeimų konsultavimo metodikas apie ugdytinių pasiekimus. Metodinė grupė organizavo susitikimą „Bendradarbiavimo formų aktyvinimas darbe su šeimomis“, kurio metu vyko pedagogų pasidalinimas gerąja patirtimi bendraujant ir bendradarbiaujant su tėvais. Organizuotos pedagogų diskusijos „Perdavimo formos ir galimybės, supažindinant tėvus su vaikų pasiekimais ir jų vertinimu“. Tėvai aktyviai įsitraukė į grupėse paruoštą foto stendų parodą „Mes keliaujame po Lietuvą“, kartu su bendruomene dalyvavo „Kryžiaus kelyje Senvagėje“, Gavėnios popietėje „Kelionė su tuo, kuris šalia – link Didžiojo prisikėlimo“, Adventinėje popietėje „Kelyje link spindinčios žvaigždės“, kurios metu vyko tėvų kartinių paroda žiemos ar Kalėdine tematika. Visų grupių ugdytinių tėveliai rūpinosi ir rengė šventinę Kalėdinę pramogą savo vaikams, dalyvavo Šeimos savaitėje, įsitraukė šventinio rytmečio vasario 16-osios proga „Drauge su Lietuvos žmonėmis“ paminėjimą, kurio metu kiekviena grupė pristatė po vieną žmogų iš išorinės aplinkos gyvai ar virtualiai.

Peržvelgus veiklos plano 2017 m. tikslus ir uždavinius, norisi paminėti, kad vyko veiklos, iniciatyvos, parodos, akcijos net ir tos, kurios nebuvo numatytos plane: kūrybinių darbų konkursas „Padėka Islandijai“, velykinių margučių paroda-konkursas „Asmenukių velykinė siena 2017“, kūrybinių darbų paroda-konkursas „Kalėdinių žaisliukų alėja“, respublikinė ikimokyklinių įstaigų kūrybinių darbų paroda „Mano prakartėlė“, Lietuvos ikimokyklinio ugdymo įstaigų sambūrio „Gintarėliai“ forumas „Šventės darželyje: kokios jos yra ir turėtų būti“, laimėtas Panevėžio miesto savivaldybėje sveikatingumo projektas „Mokausi plaukti“, ,,Raktas į sveikatos šalį“, aplinkosauginis projektas ,,Mano graži 100-mečio Lietuva“,
palaikant gražią ir kūrybingą Panevėžio lopšelio-darželio „Puriena“ iniciatyvą, dalyvauta projekte „Didžiausių nertų servetėlių kompozicija“ siekiant rekordo, respublikinė akcija „Apibėk mokyklą“, rekordo siekimas „Aš myliu savo širdį“, tarptautinė Pyragų diena.

Išsamiau susistemintą informaciją apie 2017 m vykusius renginius ir veiklos programos įgyvendinimą galima rasti lopšelio-darželio svetainėje – www.gintarelis.info

**VEIKLOS STIPRIŲJŲ IR SILPNŲJŲ PUSIŲ BEI GALIMYBIŲ IR GRĖSMIŲ ANALIZĖ**

|  |  |
| --- | --- |
| **STIPRYBĖS** | **SILPNYBĖS** |
| * Patogi Mokyklos geografinė padėtis
* Išlaikiusi savas tradicijas bendruomenė, jos geranoriškumas, susitelkiant svarbiems darbams
* Katalikiškos krypties daugiametė darbo patirtis, bazė
* Patraukli ir estetiška aplinka mokyklos teritorijoje
* Veiklus, iniciatyvus, kūrybingas ir kompetetingas mokyklos vadovas
* Nuoseklūs, tęstiniai renginiai, projektai, akcijos, vykdomos sveikatos programos
* Savalaikis ir geranoriškas mokyklos problemų sprendimas
* Informatyvi mokyklos internetinė svetainė
* Suremontuota mokyklos salė, atnaujintas virtuvės inventorius, baldai grupėse
* Išplėstos logopedinės paslaugos
* Elektroninio dienyno įdiegimas, IKT technologijų įrangos atnaujinimas
* Geranoriškas pedagogų ir tėvų bendravimas
* Atlygio už darbą stabilumas
* Pakeisti langai
* Perdažytas darželio pastato fasadas, sutvarkyti lietvamzdžiai
* Visos galimybės naudotis informacinėmis technologijomis grupėse, salėje
 | * Prastėjanti pastato būklė: neapšiltintos sienos, dalis santechnikos mazgų neatitinka higienos reikalavimų
* Ribotos galimybės pedagogams ir vadovams perimti tarptautinę patirtį, išvykti tobulintis į užsienį
* Pedagoginio įsivertinimo gebėjimų stoka
* Informacinių technologijų panaudojimo ribotumas
* Nepakankamas tėvų dalyvavimas lopšelio-darželio veiklos organizavimo procese
* Reikalingų specialistų etatų stoka
* Tėvų ir dalies bendruomenės narių iniciatyvumo stoka, įgyvendinant mokyklos siekius
* Patalpų trūkumas personalui
* Nepritaikyta aktyviam judėjimui sporto salė
* Vyraujantys vyresnio amžiaus pedagogai
* Nefunkcionalios žaidimų aikštelės
 |
| **GALIMYBĖS** | **GRĖSMĖS** |
| * Sėkmingas E dienyno įgyvendinimas
* Papildomų finansavimo šaltinių bei rėmėjų paieška
* Efektyvesnis Mokyklos ploto panaudojimas, lauko erdvių pritaikymas įvairiapusiam vaikų ugdymui
* Mokyklos reprezentavimas per projektus, renginius, konkursus
* Ugdymo paslaugų plėtotė, papildomos švietėjiškos veiklos tėvams, bendruomenei
* Nuoseklesnis aktyviųjų ugdymo priemonių taikymas
* Sąlyčio taškų tarp bendruomenės narių paieška, siekiant bendrų vertybių
* Nuoseklus darbuotojų profesinis tobulėjimas.
* Pozityvaus požiūrio į sveiką gyvenseną ir aplinkosauginį ugdymą formavimas
* Veiklos kokybės įsivertinimo tęstinumas numatytose srityse
 | * Nesaugumas dėl politinių sprendimų, reformų galimai susijusių su lopšelio-darželio darbu, darbo vietomis
* Nestabilumas darbo rinkoje
* Neigiami socialiniai pokyčiai, gilinantys socialinę vaikų atskirtį, didėjantis socialiai remtinų šeimų skaičius
* Teisės aktų, dokumentacijos gausa ir nesuderinamumai
* Moralinių normų ir vertybių kaita visuomenėje
* Didėjantis vaikų, turinčių sveikatos ir elgesio sutrikimų skaičius
* Nepakankamas finansavimas, atitinkant lopšelio-darželio reikmes
* Pageidaujamų specialistų (viešųjų pirkimų ir kt.) nebuvimas
* Konfliktinės situacijos, nuolatinė įtampa dėl atsakomybės už vaikų saugumą
* Mažėjantis gimstamumas, senstanti visuomenė
 |

**III. VEIKLOS PROGRAMOS TIKSLAI IR UŽDAVINIAI**

##### **I TIKSLAS**

**Vaiko ugdymo ir paramos šeimai dermė, įprasminant bendražmogiškąsias vertybes.**

**UŽDAVINIAI:**

* 1. Laikytis bendrų teisinių ir dorovinių nuostatų, jas taikant kasdieniniame gyvenime.
	2. Tenkinti ugdytinių pažintinius, saugumo, emocinius, fizinius ir socialinius poreikius.
	3. Siekti įvairiapusės paslaugų kokybės, atliepiant vaikų, tėvų ir visos bendruomenės interesus.

##### **II TIKSLAS**

**Lietuvos istorijos ir šiandienos sąsaja ugdymo procese.**

**UŽDAVINIAI:**

* 1. Siekti ugdymo darnos ir vientisumo, formuojant tautinę savimonę, pilietines vertybes, pagarbą tradicijai, etninę ir sociokultūrinę toleranciją.
	2. Formuoti vaikų požiūrį į saugios aplinkos kūrimą, tausojant gamtą, tęsiant senolių pagarbą viskam, kas gyva.
	3. Tobulinti tėvų įtraukimą į ugdymo procesą, skatinant aktyvesnį bendravimą su vaikais ir puoselėjant senuosius šeimos papročius bei kuriant naujus.

**2018 METŲ Veiklos tikslų ir Uždavinių**

**realizavimo planas**

|  |  |  |  |  |
| --- | --- | --- | --- | --- |
| **Priemonės tikslams ir uždaviniams įgyvendinti** | **Numatomas****rezultatas** | **Vykdytojai** | **Partneriai** | **Laikas** |
| 1. **Vaiko ugdymo ir paramos šeimai dermė, įprasminant bendražmogiškąsias vertybes.**
 |
| **1.1. Laikytis bendrų teisinių ir dorovinių nuostatų, jas taikant kasdieniniame gyvenime.** |
| **MGP:** „Ugdomosios veiklos planavimo elektroniniame dienyne formos tobulinimas ir bendrų susitarimų pildymui numatymas“ | Patogesnė veiklos planavimo forma, kurioje atsispindėtų pedagogų bendradarbiavimas | Auklėtoja Inga LeonienėDirektoriaus pavaduotoja ugdymui Evelina Sutkienė | Direktorė, pedagogai, esant reikalui, lektorė | 01-02 mėn. |
| **MTP** 2017 m. veiklos programos įgyvendinimo apžvalga. Prioritetinių sričių 2018 m. pristatymas; mokyklos veiklos plano 2018 m. svarstymas ir tvirtinimas; Perspektyvinė mokytojų ir pagalbos mokiniui specialistų atestacinės programos derinimas | Veiklos rezultatų įgyvendinimo ir vertinimo analizė, aptariant ir numatant sėkmingą perspektyvą ateičiai. | DirektorėKristina Brinklienė | Pedagogai, mokyklos savivalda | 12 mėn |
| Vidaus dokumentacijos koregavimas atsižvelgiant į LR įstatymus, nutarimus, miesto savivaldos potvarkius. | Bendrų sprendimų priėmimas, susitarimų laikymasis | Direktorė Kristina Brinklienė | Pedagogai, mokyklos savivalda | Metų eigoje |
| Vaiko gerovės komisijos pasitarimai | Optimaliausia pagalba šeimai, bendradarbiaujant su tėvais ir tarpinstituciniu lygmeniu  | Logopedė Asta Ramelienė | Administracija, pedagogai,tėvai | Metų eigoje |
| Vaikų saugumo užtikrinimas | Higienos normų laikymasis, žaislų standartų, žaidimo aikštelių bei saugios aplinkos sukūrimas | Direktorė Kristina Brinklienė, pedagogai | Administracija | Metų eigoje |
| Tėvų susirinkimai, aptariant vaikų saugumą įstaigoje | Saugios aplinkos vaikams kūrimas, tėvų lūkesčių tenkinimas | Direktorė Kristina Brinklienė, direktoriaus pavaduotoja ugdymui Evelina Sutkienė, pedagogai | Tėvai | 09-10 mėn. |
| Įstaigos savivaldos organizacijų aktyvesnis bendradarbiavimas, siekiant įgyvendinti pokyčius bendruomenėje | Glaudesnis bendradarbiavimas, bendrų vertybių numatymas, ugdymo proceso gerinimas | Direktorė Kristina Brinklienė,Darželio darbo taryba,Mokytojų taryba, Darželio taryba | Tėvai, pedagogai | Metų eigoje |
| **1.2. Tenkinti ugdytinių pažintinius, saugumo, emocinius, fizinius ir socialinius poreikius.** |
| **MTP** Mokyklos pasirinktos veiklos srities vidinio vertinimo analizė, naujų vertinimo sričių numatymas, bendradarbiaujant su Mokyklos savivalda.Panaudotų lėšų ugdymo planams įgyvendinti už 2018 metus apžvalga ir finansinė perspektyva ateinantiems metams | Mokyklos bendruomenės įsijungimas į vertinimo procesus viduje, privalumų ir trūkumų išryškinimas, siekiant pozityvių pokyčių ateityje | Direktorė Kristina Brinklienė | Mokyklos savivalda, tėvai | 12 |
| Bendradarbiaujant su ikimokyklinėmis įstaigomis, surengti bendri renginiai | Kūrybingas kultūrinių-dvasinių vertybių puoselėjimas, bendradarbiavimo ir dalijimosi gerąja patirtimi skatinimas | Direktorė Kristina Brinklienė, direktoriaus pavaduotoja ugdymui Evelina Sutkienė | Tėvai, mokytojai | Metų eigoje |
| Gamtos mokyklos akcija „Auginkime kartu“ | Praktiškai ugdomas darbštumas, pagarba gamtos suteikiamoms gėrybėms | Direktoriaus pavaduotoja ugdymui Evelina Sutkienė, pedagogai | Tėvai, konkurso organizatoriai, GM | Metų eigoje |
| Projektas „Už vieną trupinėlį, čiulbėsiu visą vasarėlę“ | Palaikomos aplinkosaugos idėjos, ugdomas rūpinimasis paukščiais | Direktoriaus pavaduotoja ugdymui Evelina Sutkienė, pedagogai | Grupių auklėtojos, tėvai,konkurso organizatoriai, GM  | Metų eigoje |
| Ikimokyklinių įstaigų pedagogų asociacijos „Sveikatos želmenėliai“ renginiai | Pedagogų tobulėjimas, kitų įstaigų gerosios patirties pritaikymas savo darbe. | Direktorė Kristina Brinklienė, direktoriaus pavaduotoja ugdymui Evelina Sutkienė | Socialiniai partneriai, pedagogai | Metų eigoje |
| Bendruomenės parengtos, sveikatą stiprinančios, mokyklos programos „Augu sveikas ir stiprus“ veiklos | Dalyvavimas projektinėje veikloje, išsikeltų tikslų įgyvendinimas, dalijimasis gerąja patirtimi | Direktorė Kristina Brinklienė, direktoriaus pavaduotoja ugdymui Evelina Sutkienė  | Pedagogai | Metų eigoje |
| Prevencinių temų iš „Gyvenimo įgūdžių“ bei „Alkoholio, tabako ir kitų psichiką veikiančių medžiagų vartojimo“ programų pritaikymas ugdomojoje veikloje, integruojant į bendrąją įstaigos programą | Prevencinės tematikos plėtojimas vaikų saugumo užtikrinimui, projektinės veiklos įprasminimas | Pedagogai | Direktoriaus pavaduotoja ugdymui Evelina Sutkienė, vaiko gerovės komisija, tėvai | Kartą per ketvirtį |
| Vaikų pažangos ir vertinimo sistemos tobulinimas | Optimalus sukauptų rezultatų pritaikymas, atsižvelgimas į kitų specialistų daromas išvadas planuojant ir individualizuojant vaikų ugdymą(si)  | Direktoriaus pavaduotoja ugdymui Evelina Sutkienė | Vaiko gerovės komisija, auklėtojos, tėvai | Metų eigoje |
| Vaikų darbelių ir kitos informacijos kaupimas, pritaikymas ugdymo procese | Nuoseklus duomenų rinkimas, pritaikymas | Grupių auklėtojos | Kiti darželio specialistai, tėvai | Metų eigoje |
| **1.3.Siekti įvairiapusės paslaugų kokybės, atliepiant vaikų, tėvų ir visos bendruomenės interesus.** |
| **MTP** Pasiruošimas naujiems mokslo metams ir preliminarios grupių komplektacijos bei modelių svarstymas.Priešmokyklinio ugdymo veiklos plano-projekto pristatymas už 2018–2019 m.m. | Mokyklos veiklos perspektyvos pristatymas, derinant visos bendruomenės interesus.Grįžtamasi ryšys įsivertinimo procese. | DirektorėKristina Brinklienė | Pedagogai | 06 mėn. |
| Profilaktinė vaikų sveikatos priežiūra mokykloje, ataskaitų pateikimas atitinkamoms institucijoms | Prevencinių programų, projektų, veiklų organizavimas tausojant vaikų sveikatą, puoselėjant sveikos gyvensenos įgūdžius | Vaikų maitinimo ir higienos specialistė Žydra Povilonienė, grupių auklėtojos | Visuomenės sveikatos biuras, darželio bendruomenė | Metų eigoje |
| Metinių ugdymo planų rengimo kokybės gerinimas | Ugdymo turinys koreguojamas pagal vaikų daromą pažangą, pasiekimų lygį | Direktoriaus pavaduotoja ugdymui Evelina Sutkienė, grupių auklėtojos | Vaiko gerovės komisija, tėvai | 05, 11 mėn. |
| Individualių ugdymo planų rengimas keičiant savaitės plano formą elektroniniame dienyne | Individualūs planai susiejami su grupės savaitės planu, atsižvelgiant į vaikų specialiuosius poreikius, gebėjimus | Direktoriaus pavaduotoja ugdymui Evelina Sutkienė, grupių auklėtojos | Logopedas,meninio ugdymo pedagogas, tėvai | Metų eigoje |
| Papildomų paslaugų teikimas, atsižvelgiant į vaikų poreikius ir tėvų lūkesčius | Gabių vaikų poreikių tenkinimas, tėvų lūkesčių tenkinimas | Direktorė Kristina Brinklienė,  | Neformaliojo ugdymo pedagogai | 09-10 mėn. |
| Projektų ekologine tema rengimas ir įgyvendinimas, aplinkosaugos veiklų organizavimas | Parengtas projektas aplinkosaugos tema, tęsiama akcija „Mes rūšiuojam“, tobulės pedagogų profesinė kompetencija aplinkosaugos tema | Direktoriaus pavaduotoja ugdymui Evelina Sutkienė, grupių auklėtojos | Lopšelio-darželio bendruomenė miesto bendruomenė | Metų eigoje |
| Seminaras apie vaikų, turinčių elgesio ir emocijų sutrikimų ugdymą bei elgesio korekciją | Pedagogai, tėvai įgys teorinių ir praktinių žinių apie vaikų, turinčių elgesio ir emocijų sutrikimų, auginimą, ugdymą | Direktoriaus pavaduotoja ugdymui Evelina Sutkienė | Direktorė, Lopšelio-darželio bendruomenėsocialiniai partneriai | 2018-10 |
| 1. **Lietuvos istorijos ir šiandienos sąsaja ugdymo procese.**
 |
| * 1. **Siekti ugdymo darnos ir vientisumo, formuojant tautinę savimonę, pilietines vertybes, pagarbą tradicijai, etninę ir sociokultūrinę toleranciją**
 |
| „Kūdikėlį Jėzų lanko trys išminčiai“ (Trijų karalių šventė bendruomenei) | Katalikiškųjų tradicijų, papročių puoselėjimas užbaigiant Kalėdinį laikotarpį | Auklėtoja Marijona Preidienė | Lopšelio-darželio bendruomenė | 2018-01-08 |
| Pilietinė iniciatyva "Atmintis gyva, nes liudija" | Tautinių, pilietinių jausmų ugdymas, istorinių įvykių įtakos mūsų šiandienai perteikimas | Direktorė Kristina Brinklienė, direktoriaus pavaduotoja ugdymui Evelina Sutkienė, grupių auklėtojos | Lopšelio-darželio bendruomenė | 2018-01-12 |
| Užgavėnių šventė „Žiema, žiema, bėk iš kiemo“ | Kultūrinių tradicijų palaikymas, tradicinių žaidimų žaidimas išlydint žiemą | Auklėtoja Inga Leonienė | Lopšelio-darželio bendruomenė | 2018-02-13 |
| „Savaitė be patyčių“  |  | Vaiko gerovės komisija Grupių auklėtojos | Lopšelio-darželio bendruomenė | 2018-03 |
| Projektas „Pasakų savaitė“ | Vaikų susipažindinimas su lietuvių liaudies tautosaka, kalbinių gebėjimų tobulinimas | Logopedė Asta Ramelienė, meninio ugdymo pedagogė Neringa Jurevičienė,auklėtoja Bronė Šulskienė | Grupių auklėtojos | 2018-03 I sav. |
| Paroda „Vėlinių vainikas“ | Katalikiškųjų tradicijų įprasminimas | Logopedė Asta Ramelienė | Lopšelio-darželio bendruomenė | 2018-10 paskutinė savaitė |
| Muzikinis-logopedinis projektas „Šokantys pirštukai“ | Bendruomenės narių bendradarbiavimo skatinimas, ankstyvojo amžiaus vaikų kalbos ugdymas | Logopedė Asta Ramelienė, meninio ugdymo pedagogė Neringa Jurevičienė | Tėvai, grupių auklėtojos | Metų eigoje |
| Giesmių projektas „Šloviname, Tave, Viešpatie“ | Katalikiškųjų tradicijų puoselėjimas, muzikinio pojūčio formavimas | Meninio ugdymo pedagogė Neringa Jurevičienė | Grupių auklėtojos | Metų eigoje |
| * 1. **Formuoti vaikų požiūrį į saugios aplinkos kūrimą, tausojant gamtą, tęsiant senolių pagarbą viskam, kas gyva.**
 |
| Rytmetis „Atsisveikinkime su Kalėdine eglute“ |  | Auklėtoja Bronė Šulskienė | Lopšelio-darželio bendruomenė, Panevėžio Gamtos mokykla | 2018-01-09 |
| Šventinė pramoga Žemės dienai paminėti „Graži mūsų Žemelė, saugokime ją“. Vaikų darbų paroda. | Gamtos grožio pastebėjimas, gamtos saugojimas, kūrybiškumo lavinimas | Direktoriaus pavaduotoja ugdymui Evelina Sutkienė | Pedagogai, vaikai, vaikų ir jaunimo literatūros centras | 2018-03-02 |
| Foto nuotraukų paroda „Pavasarėjanti gamta vaiko akimis“ | Kiekvieno vaiko saviraiškos, saviugdos, pažinimo poreikių tenkinimas, pozityvių emocijų skatinimas | Auklėtoja Rasa Nagelienė | Vaikai, tėvai | 2018-04 |
| Edukacinių žaidimų popietė „Augalai mums kalba“ | Vaistažolinių augalų pažinimas | Auklėtoja Jūratė Paršonienė | Lopšelio-darželio bendruomenė | 2018-08-14 |
| Saugaus eismo savaitė „Galimi pavojai gatvėje“ | Saugaus elgesio gatvėje, mus supančioje aplinkoje formavimas per įdomią vaikams veiklą | Auklėtoja Jūratė Paršonienė | Vaikų maitinimo ir higienos specialistė Žydra Povilonienė, grupių auklėtojos, tėvai | 2018-09-02/27 |
| Nuotraukų paroda „Rudenėlis lapais lyja“ | Saviraiškos plėtojimas, gamtos grožio pajautimas, meninių įgūdžių formavimas | AuklėtojaBronė Šulskienė | Vaikai | 2018-09/10 |
| Pramoga „Kiškiai dažo margučius“ | Kultūrinių tradicijų palaikymas, tradicinių žaidimų žaidimas pasitinkant pavasarį | Auklėtoja Albina Osteikienė | Lopšelio-darželio bendruomenė | 2018-04 |
|  |  |  |  |  |
| * 1. **Tobulinti tėvų įtraukimą į ugdymo procesą, skatinant aktyvesnį bendravimą su vaikais ir puoselėjant senuosius šeimos papročius bei kuriant naujus.**
 |
| **MGP** Tėvų apklausa „Ugdymo proceso kokybės vertinimas“. Apklausos duomenų analizė. | Aiškūs tėvų lūkesčiai, nuostatos, poreikiai vaikų ugdymo klausimais | Auklėtoja Inga Leonienė | AdministracijaPedagogai | 2018-05 |
| Akcija „100 žiedų Lietuvai“ | Darželio bendruomenė apsijungs bendram siekiui – aplinkos gražinimui minint Lietuvos šimtmetį | Auklėtoja Marijona Preidienė | Lopšelio-darželio bendruomenė | 2018-02-16 arba 2018-03-11 |
| „Sveikatos fiesta“ | Sveikos gyvensenos gebėjimų ugdymas | Auklėtoja Albina Osteikienė | Tėvai | 2018-05 |
| „Linksmųjų batutų šou“ | Vaiko bendrumo jausmo būti šeimos, bendruomenės, tautos nariu formavimas, pasididžiavimo savo kilme skatinimas | Auklėtoja Regina Šimuliūnienė | Direktorė Kristina Brinklienė, tėvai | 2018-06-01 |
| Savanoriška maldingoji kelionė į vienuolyną ar šventovę | Katalikiškųjų vertybių gerbimas, dvasinė relaksacija | Auklėtoja Zita Žilienė | Lopšelio-darželio bendruomenė | 2018-06/07 |
| Bendruomenės išvyka į Berčiūnus „Kryžiaus keliu“ | Aktyvaus bendradarbiavimo su tėvais skatinimas, įsijungiant į darželio bendruomenės gyvenimą, bažnytinių vertybių palaikymas | Auklėtoja Zita Žilienė | Lopšelio-darželio bendruomenė | 2018 |
| Projekto „Pasakų naktis“ renginys „Pasakų naktis“ | Artimas tėvų bendravimas su vaikais, skaitant jiems pasakas, pozityvių emocijų palaikymas | Auklėtoja Bronė Šulskienė, logopedė Asta Ramelienė | Tėvai, vaikai | 2018-10IV sav. |
| Rudenėlio šventė-pramoga „Mišrainių ruduo“ | Vaisių ir daržovių savybių išsiaiškinimas, maisto gaminimo džiaugsmo pajautimas, atradimo džiaugsmo patyrimas  | Auklėtoja Inga Leonienė, tėvai | Lopšelio-darželio bendruomenė | 2018 -10 I-II sav. |
| „Žibintų savaitė“ (Šv. Martynas) | Primirštų tradicijų ir papročių atgaivinimas minint šv. Martyną, skatinant tėvų ir vaikų savikontrolę, draugiškus tarpusavio santykius dalyvaujant šventėje | Auklėtoja Rasa Nagelienė | Tėvai, grupių auklėtojos, vaikai | 2018-11 |
| Vaikiškos knygelės savaitė | Keitimasis nebereikalingomis knygomis, bibliotekos grupėje įkūrimas | Auklėtoja Bronė Šulskienė, ugdytinių tėvai | Lopšelio-darželio bendruomenė, vaikai | 2018-11 IV sav. |
| Gavėnios susikaupimo popietė | Aktyvaus bendradarbiavimo su tėvais skatinimas, įsijungiant į lopšelio-darželio bendruomenės gyvenimą | Auklėtoja Zita Žilienė | Lopšelio-darželio bendruomenė | 2018-12 |

SUDERINTA SUDERINTA SUDERINTA

Lopšelio-darželio ,,Gintarėlis“ Lopšelio-darželio ,,Gintarėlis“ Lopšelio-darželio ,,Gintarėlis“

Mokyklos tarybos pirmininkė Mokytojų metodinės grupės pirmininkė Darbo tarybos pirmininkė

Marijona Preidienė Inga Leonienė Albina Osteikienė

 201... m. ....mėn. ....d. 201... m. ....mėn. ....d. 201... m. ....mėn. ....d.